Diari Oficial de la Generalitat Valenciana


Sumari del DOGV 2841, del 04-10-1996 (1996/839450)

ORDRE de 5 de setembre de 1996, de la Conselleria de Cultura, Educació i Ciència per la qual autoritza, de forma provisional, el primer cicle d'Educació Secundària Obligatòria en determinats col·legis públics.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2841

Data del DOGV
:   04-10-1996

Secció del DOGV
:   ALTRES DISPOSICIONS

Número del document
:   1996/839450


Data del document
:   05-09-1996

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 5 de setembre de 1996, de la Conselleria de Cultura, Educació i Ciència per la qual autoritza, de forma provisional, el primer cicle d'Educació Secundària Obligatòria en determinats col·legis públics.   
El Reial Decret 1.487/1994, d'1 de juliol, pel qual es modifica i completa el Reial Decret 986/1991, de 14 de juny, que aprova el calendari d'aplicació de la nova Ordenació del Sistema Educatiu, estableix que en el curs acadèmic 1996/97 s'implantarà amb caràcter general el primer curs d'Educació Secundària Obligatòria i deixarà d'impartir-se seté d'Educació General Bàsica. Igualment, s'estableixen les dates en què s'implantarà la resta d'ensenyaments corresponents a l'etapa d'Educació Secundària Obligatòria.  
A fi que la transició al nou sistema educatiu s'efectue progressivament i de conformitat amb el que s'estableix en la disposició transitòria primera del Decret 188/1994, de 13 de setembre, del Govern Valencià, pel qual s'aprova el Reglament Orgànic i Funcional de les Escoles d'Educació Infantil i dels Col·legis d'Educació Primària Públics, i fent ús de les competències que m'atorga l'article 35 de la Llei de la Generalitat Valenciana 5/1983, de 30 desembre, de Govern Valencià,  
ORDENE  
Article 1  
S'autoritza els col·legis públics que figuren en l'annex d'aquesta ordre a impartir el primer cicle d'Educació Secundària Obligatòria.  
En el curs acadèmic 1996/97, s'impartirà el primer curs d'Educació Secundària Obligatòria i deixaran d'impartir-se les matèries corresponents a seté d'Educació General Bàsica.  
En el curs acadèmic 1997/98, s'impartirà segon curs d'Educació Secundària Obligatòria i deixaran d'impartir-se les matèries corresponents a vuité d'Educació General Bàsica.  
Article 2  
L'alumnat, els pares i el professorat d'aquest cicle educatiu s'integrarà en el col·legi d'Educació Primària i formaran part dels òrgans de govern i de coordinació docent, en la mesura que els corresponga. Igualment, assumiran els drets i les obligacions que els siguen d'aplicació com a membres de la comunitat educativa.  
DISPOSICIó ADDICIONAL  
Del que s'estableix en aquesta ordre es procedirà a efectuar la corresponent inscripció en el Registre de Centres Docents de la Comunitat Valenciana.  
DISPOSICIONS FINALS  
Primera  
S'autoritza la Direcció General de Centres Docents, d'Ordenació i Innovació Educativa i Política Lingüística i a la Direcció General de Personal perquè, en l'àmbit de les respectives competències, adopten les disposicions necessàries per al compliment del que es disposa en aquesta ordre.  
Segona  
Aquesta ordre entra en vigor el dia que es publique en el Diari Oficial de la Generalitat Valenciana. No obstant això, els seus efectes s'entendran referits a l'inici del curs acadèmic 1996/97.  
València, 5 de setembre de 1996  
La consellera de Cultura, Educació i Ciència,  
MARCELA MIRó PÉREZ